مشرق بعید جمہوریہ

مشرق بعید جمہوریہ ، جسنوں کدی کدی جمہوریہ چیتا وی آکھئیا جاندا سی ، روسی مشرق بعید تے جھیل بیکال دے چڑھدے چ واقع سائبیریا دے علاقے تے مشتمل اک برائے ناں آزاد ریاست سی ، جس دی بنیاد 6 اپریل 1920ء چ بلاگوویشچینسک شہر چ رکھی گئی ۔ اگرچہ ناں دے طور تے ایہہ آزاد سی پر اس تے بوہتا کنٹرول روسی سویت وفاقی اشتراکی جمہوریہ دا سی ۔

اج دے روس دے علاقے ، زابیکالسکی کرائی ، آمور اوبلاست ، خبارووسکی کرائی تے پریمورسکی کرائی اس چ شامل سن ۔ اکتوبر 1920ء توں پہلاں اس دا راجگھر ورخنےاودنسک (اج دا اولان اودے) تے اس دے بعد چیتا شہر سی ۔

جاپانیاں دے ولادیووستوک توں انخلا دے مگروں ، 15 نومبر 1922ء چ مشرق بعید جمہوریہ نوں روسی سویت وفاقی اشتراکی جمہوریہ چ ضم کر لئیا گئیا ۔


 تریخ 


مشرق بعید جمہوریہ دا پہلا صدر الیگزانڈر کرانسوشچیوکوف سی ۔ اس ریاست دا قیام نویں روسی بالشویک حکومت دی شاطرانہ مدد نال کجھ بیرونی سیاسی وجوہات پاروں ، روسی سویت وفاقی اشتراکی جمہوریہ تے جاپان دے مل مارے علاقےآں وچکار اک بفر سٹیٹ دے طور تے ، عمل وچ آئیا ۔ کیونجے اس علاقے چ موجود جاپان دے 70،000 فوج ، بالشویک مخالف روسی گروہ سفید تحریک دی عسکری بانہہ سفید فوج دی حمایت کردی سی ۔ ولادیووستوک تے بحر الکاہل تے کئی روسی علاقے تے چین دے نالدے روسی سرحدی علاقے 1918ء توں جاپان دے قبضے چ سن ۔ 1920ء توں 1922ء دے وچکار جاپانی فوجاں ، مرحلہ وار چڑھدے سائیبیریا توں نکل گئیاں ۔

شروع چ مشرق بعید جمہوریہ صرف ورخنے اودنسک دے دوالے دے علاقےآں تے مشتمل سی ، پر 1920ء دیاں گرمیاں وچ آمور علاقے دی کیمونسٹ حکومت نے اس چ شمولیت اختیار کر لئی ۔

 علاقے 

مشرق بعید جمہوریہ دیاں سرحداں جھیل بیکال دے لہندے ساحلاں توں ، منگولیا تے چین دیاں شمالی سرحداں دے نالوں لے کے چکچی تے جزیرہ نما کمچاٹکا (صحیح تلفظ "کمچاتکا") تک سن ۔ بریات لوکاں د علاقے روس تے مشرق بعید جمہوریہ وچکار ونڈ ہوئے سن :لہندے حصے تے روس تے چڑھدے حصے تے مشرق بعید جمہوریہ دا کنٹرول سی ۔

گٹھ:ابتدائی سویت ریاستاں
گٹھ:گھٹ مدتی دیس
گٹھ:روس
گٹھ:رپھڑی صفے
گٹھ:تریخ
گٹھ:ایشیا دی تریخ
گٹھ:سویت یونین
گٹھ:روس دی تریخ
گٹھ:سویت ریاستاں